text: CNT convocarà vaga general feminista de 24 hores el 8 de març – Sindicat d'Oficis Varis de Manresa
  4 de febrer de 2019 SOV CNT Manresa	0 Comments	anarquistes, cnt, feminista, manresa, vaga
  A Manresa, l'espai unitari és el Comité de Vaga Feminista del 8 de Març, des del sindicat de la CNT Manresa subscriurem les convocatòries que emanin d'aquest espai, per seguir les convocatòries recomanem seguir el twitter del sindicat o d'algun dels col·lectius que formen part del Comité de vaga de Manresa. A continuació reproduïm el comunicat a nivell confederal del nostre sindicat.
  La Confederació Nacional del Treball, en resposta a la crida del moviment feminista i d'acord amb els principis de l'organització, convocarà el pròxim 8 de març una vaga general feminista de 24 hores en tots els sectors, per la qual cosa tota persona de qualsevol part del territori comptarà amb totes les garanties legals per a secundar la vaga.
  Com a sindicat, CNT afronta cada dia la discriminació laboral que sofreixen les dones únicament pel fet de ser-ho. Ni la legislació actual ni els tribunals protegeixen el dret de la dona a treballar en igualtat de condicions que els seus companys homes. Convenis abusius, falta d'eines eficaces per a garantir el mateix salari per a tasques d'igual valor, malalties no reconegudes pròpies del treball en sectors feminitzats, assetjament i abús sexual, són només alguns exemples de les condicions que viuen les dones en el seu entorn laboral.